section_heading: Treninzi
paragraph_text: Treći slobodni trening thumb|Fernando Alonso na trećem slobodnom treningu za VN Kine 2018. Na samom početku trećeg treninga uvjeti na stazi su bili poprilično teški za vozače. Vrlo jak vjetar je puhao i očekivalo se da će vozači imati problema zbog toga. Najveći problem je imao Daniel Ricciardo na čijem su bolidu mehaničari radili od samog početka treninga. Na stazu su odmah izašla oba Saubera, oba Haasa te Räikkönen koji je postavio prvi mjereni krug. Vandoorneu su iz boksa javili da se vrati u boks jer su izgubili telemetriju iz bolida. Vettel je postavio čak sekundu brži krug od svog momčadskog kolege s vremenom 1:33:689. Bottas se uspio postaviti iza Vettela na drugo mjesto, ali s čak sekundom zaostatka, dok je njegov momčadski kolega Hamilton kasnio još desetinku iza njega. Ricciardo je pola sata prije kraja treninga izašao na stazu, ali u pripremi svog prvog brzog kruga, njegova pogonska jedinica je eksplodirala, te je označen virtualni sigurnosni automobil. Na ulasku u posljednjih 15 minuta treninga, vozači Ferrarija i Mercedesa su stavili nove setove ultrasoft guma i ušli u brze krugove. Najbrži je bio Vettel, dok se iza njega smjestio Räikkönen. Bottas je bio iza njih, a Finčev momčadski kolega Hamilton je zauzeo četvrto mjesto uz puno problema.<ref>Sebastian Vettel najbrži na posljednjem slobodnom treningu u Kini GP1 Objavljeno 14. travnja 2018. Pristupljeno 14. travnja 2018.